30. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 376 της 15/16 Μαΐου 1978 (ΦΕΚ Α΄ 80) Περί ορισμού, κατ’ εξαίρεσιν, ανωτάτου ορίου ηλικίας διορισμού εις Κλάδους Κέντρων Ερεύνης της Ακαδημίας Αθηνών. Έχοντες υπ’ όψει: 1)Τας διατάξεις του άρθρου 20 (παρ. 3) του Π.Δ. 611/1977 «περί κωδικοποιήσεως εις ενιαίον κείμενον, υπό τον τίτλον «Υπαλληλικός Κώδιξ», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.» (ΦΕΚ 198 Α΄) και 2)Την υπ’ αριθ. 322/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον μόνον. Το ανώτατον όριον ηλικίας διορισμού εις τους ΚλάδουςΑΤ17, ΑΤ18, και ΑΤ19 των Κέντρων Ερεύνης: α)Φυσικής της Ατμοσφαίρας και Κλιματολογίας και β)Αρχαιότητος, της Ακαδημίας Αθηνών, ιδρυθέντων υπό των Νόμων 624/1977 και 636/1977, ορίζεται κατ’ εξαίρεσιν, ως ακολούθως: α)Δια τους Διευθυντάς τον 50όν έτος. β)Δια τους Συντάκτας, τους Επιμελητάς και τους Βοηθούς τους κεκτημένους διδακτορικόν δίπλωμα το 45ον έτος και γ)Δια τους λοιπούς Συντάκτας και Βοηθούς το 40όν έτος. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 612 31.Ι.α.30 Ακαδημία Αθηνών

[Source: greek_legal_code_raptarchis | Tokens: 1162]